S-727/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur B-kk-þgf U-kk-þgf, kt. 000000-0000, Auðbrekku 18, Kópavogi, fyrir eftirtalin brot:

1. Umferðarlagabrot, með því að hafa aðfaranótt sunnudagsins 2. júlí 2017, ekið bifreiðinni [--] sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,67 ‰, amfetamín 390 ng/ml og metamfetamín 35 ng/ml) um Digranesveg í Kópavogi, þar sem lögregla hafði afskipti af ákærða framan við hús nr. 10.

Telst brot þetta varða við 1. mgr. 48. gr., 1., sbr. 2. mgr. 45. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987 með áorðnum breytingum.

2. Fíknefna- og vopnalagabrot, með því að hafa mánudaginn 21. ágúst 2017, á dvalarstað sínum að Vallartröð 5 í Kópavogi, haft í vörslum sínum 26,98 g af amfetamíni, 25,56 g af MDMA (ecstacy), 5,47 g af marijúana, 0,28 g af tóbaksblönduðu kannabisefni og á sama tíma haft í vörslum sínum raflostbyssu, sem lögregla fann við leit.

Telst brot þetta varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á MDMA, marijúana og tóbaksblönduðu kannabisefni, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

3. Fíkniefnalagabrot, með því að hafa fimmtudaginn 28. september 2017, við komuna á lögreglustöðina við Hverfisgötu í Reykjavík, haft í vörslum sínum 29,50 stk. af MDMA (Ecstasy), sem lögregla fann við öryggisleit.

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er krafist upptöku á 26,98 g af amfetamíni, 25,56 g og 29,50 stk af MDMA (ecstacy), 5,47 g af marijúana og 0,28 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á raflostbyssu, sem lögregla lagði hald á, með vísan til 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í apríl 1981. Samkvæmt framlögðu sakavottorði var honum gert að sæta sektarrefsingu með lögreglustjórasátt, 9. september 2014, vegna aksturs undir áhrifum ávana- og fíkniefna. Með dómi Héraðsdóms Reykjavíkur, uppkveðnum 30. október 2015, var ákærði dæmdur í 30 daga fangelsi, skilorðsbundið í þrjú ár, fyrir brot gegn umferðar-, fíkniefna- og vopnalögum. Ákærði var dæmdur í 75 daga fangelsi, þar af voru 30 dagar skilorðsbundnir til þriggja ára, fyrir umferðarlagabrot með dómi Héraðsdóms Reykjaness, uppkveðnum 20. janúar 2017. Var fyrri skilorðsdómur tekinn upp og ákærða dæmd refsing í einu lagi, sbr. 60. gr. almennra hegningarlaga nr. 19/1940. Þá var ákærða gert að sæta fangelsi í sjö mánuði með dómi Héraðsdóms Reykjaness, uppkveðnum 12. október 2017, fyrir brot gegn umferðar- og fíkniefnalögum. Var jafnframt tekinn upp skilorðsbundni hluti fyrrgreinds dóms frá 20. janúar 2017 og hann dæmdur með. Þau brot sem ákærði er sakfelldur fyrir í þessu máli voru framin fyrir uppkvaðningu dóms Héraðsdóms Reykjaness frá 12. október sl. og verður ákærða því dæmdur hegningarauki nú, samkvæmt ákvæðum 78. gr. almennra hegningarlaga nr. 19/1940, sbr. og 77. gr. sömu laga. Við ákvörðun refsingar er litið til umfangs þeirra ávana- og fíkniefna sem tilgreind eru í ákæru sem og framangreinds sakaferils.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í þrjá mánuði.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er áréttuð ævilöng svipting ökuréttar ákærða frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 26,98 g af amfetamíni, 25,56 g og 29,50 stk af MDMA (ecstacy), 5,47 g af marijúana og 0,28 g af tóbaksblönduðu kannabisefni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 168.640 krónur, að meðtöldum virðisaukaskatti, og 98.512 krónur í annan sakarkostnað.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf U-kk-nf, sæti fangelsi í þrjá mánuði.

Áréttuð er ævilöng svipting ökuréttar ákærða frá birtingu dómsins að telja.

Upptæk eru gerð til ríkissjóðs 26,98 g af amfetamíni, 25,56 g og 29,50 stk af MDMA (ecstacy), 5,47 g af marijúana og 0,28 g af tóbaksblönduðu kannabisefni,

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 168.640 krónur og 98.512 krónur í annan sakarkostnað.

L-kvk-nf R-kvk-nf S-kvk-nf